Hutníci darovali najvzácnejšiu tekutinu
21.9.2020
Dobrovoľníci z košických oceliarní dnes v rámci Hutníckej kvapky krvi, organizovanej už tradične v rámci podujatia Hutníci pre Košice 2020 – Dni dobrovoľníkov U. S. Steel Košice, darovali krv na Hematologicko-transfuziologickom oddelení polikliniky Nemocnice AGEL Košice-Šaca.
Bezplatne darovať krv sa rozhodlo 75 hutníkov. Sedemdesiatjeden z nich bolo vhodných pre darovanie krvi. Vďaka štrnástemu ročníku Hutníckej kvapky krvi sa tak podarilo získať takmer 32 litrov vzácnej tekutiny, ktorá pomôže iným. "Teší nás, že okrem pravidelných darcov si k nám nachádzajú cestu aj prvodarcovia. Tento rok ich bolo šesť," uviedla Bc. Edita Petrášová, vedúca sestra Hematologicko-transfuziologického oddelenia.
Späť